Izvor: Screenshot Facebook/Protiv fašizma

Facebook stranica "Protiv fašizma" upustila se u interesantnu akciju. Zadnjih dana objavili su seriju galerija fotografija ljudi koji u Hrvatskoj slave fašizam.

Iako su fotografije objavljene javno na profilima dotičnih osoba, zanimljivo je da se ovi "mjerači kukuruza" uzbune kada uz njihovu sliku napišete "Lice fašizma" - ispada kao da isti sadržaj kojim se hvale na privatnom profilu, nešto čega se 'stide' na tuđem. I to onda prigovaraju onima koji fotografije dostavljaju široj publici pa im se javljaju u inbox.

"Izgleda da su se fašisti koje smo autali malo uzbudili. Nije vrag da se srame svoje degenerične ideologije?", napisali su administratori svojevrsnog Facebook "zida srama za fašiste".



Kako navode u opisu grupe, "Protiv fašizma" je ad hoc inicijativa osnovana s namjerom sprječavanja fašističke konferencije i mimohoda koji su se trebali održati 13. i 14. travnja 2012. u Zagrebu. Oni su se održali, međutim, dizanjem buke u javnosti spriječeno je da Matica Hrvatske svoje prostorije ustupi ksenofobnim, protofašističkim gostima HČSP-a.

Nakratko ih uklonili s Facebooka

Ubrzo nakon objave teksta na portalu N1, stranica "Protiv fašizma" nakratko uklonjena s Facebooka, a admini koji su objavljivali fotografije domaćih "mjerača kukuruza" su blokirani. Pretpostavlja se da ih Facebook još uvijek provjerava, nakon što su stranicu prijavili protivnici ovakvih akcija. Kada su se vratili u rad, jedan od admina, koji nije postavljao fotografije iz serije "Lica fašizma", postavio je sljedeće pitanje: